Joan Petit - Wikipèdia

# Joan Petit

### Un article de Wikipèdia, l'enciclopèdia liura.

Joan Petit es un personatge plan conegut dins l'istòria populara occitana. Es ligat a la dança de Joan Petit, una dança pels mainatges que s'espandiguèt tanben per Catalonha Nòrd. A son origina dins la revòlta dels Crocants de Roergue. Joan Petit èra un pagés occitan, qu'en 1643, a Vilafranca de Roergue, menèt aquela revòlta contra lo rei de França Louis XIV. Aprèp que foguèsse capturat, foguèt condamnat al suplici de la ròda. Per aquesta rason son citadas las partidas del còs que patiguèron aquela tortura. Se dança abitualament en far una ronda e s'i pòdon apondre fòrça parts del còs.

## [Modificar] Las paraulas de la cançon

Una de las versions d'aquesta cançoneta es la seguenta:

Joan Petit que dança!

Joan Petit que dança!

Per lo rei de França,

Per lo rei de França,

Amb lo pè, pè, pè,

Amb lo det, det, det

Per lo rei dançava Joan Petit!

## [Modificar] Ligams extèrns

La cançon (que se pòt escotar) amb sa revirada en francés

La cançon e la ronda en catalan

Recuperat(ada) de "http://oc.wikipedia.org../../../j/o/a/Joan_Petit_9cea.html"

Categorias: Personatge de ficcion • Cultura occitana

##### Views

- Article
- Discussion
- Version actuala

##### Recercar